Előterjesztés

Várdomb község képviselő-testületének  2012. december 19-én tartandó testületi ülésére

Az előterjesztés tárgya: óvodavezetői megbízás

Előterjesztő:  Simon Csaba polgármester

Készítette: Nagyné Pohlon Mónika körjegyző

A Várdomb-Alsónána Bölcsőde és Óvoda alapító okirat módosításnak 2013. január 1. napjával történő hatálybelépésével az intézmény oktatási feladatai megszűnnek és csak óvodai nevelési és bölcsődei ellátása lesz az intézményfenntartó társulás feladata. 

A köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény (5) bekezdése kimondja:

„Az önkormányzati fenntartó nyilvános pályázat kiírása nélkül adhat intézményvezetői magasabb vezetői megbízást, ha a többcélú intézmény e törvény szerinti átszervezés miatt szükséges. A megbízás a pályázati eljárás eredményes befejezéséig, de legfeljebb 2012/2013. tanév végéig szólhat. „

A közalkalmazottak jogállásáról szóló 1992. évi XXXIII. törvény 20/B§. (1) bekezdése értelmében magasabb vezetői beosztás ellátásra szóló megbízásra pályázatot kell kiírni. A pályázat elbírásáig a közalkalmazottak közül kell megbízni egy személyt a vezetői feladatok ellátására, akinek vezető megbízás idejére minimum 40.000,- Ft/hó  maximum 100.000,-Ft /hó vezetői pótlék állapítható meg. 
Javaslom, Szőtsné Fehér Györgyi óvodavezetőt a magasabb vezetői megbízás betöltésére. 

 A Várdomb-Alsónána Bölcsőde és Óvoda Intézményfenntartó társulásának 5. pontja szerint „Alsónána község képviselő-testületének egyetértése szükséges az intézményvezető kinevezéséhez.”  
Simon Csaba
polgármester

Határozati javaslat:
Várdomb Község Önkormányzata Képviselő-testülete Szőtsné Fehér Györgyit (szn: Szekszárd, 1966. 05. 24. an: Adorján Klára) Szekszárd Széchenyi u. 55-57. szám alatti lakost bízza meg 2013. január 1 napjától –  a 2013. augusztus 31 napjáig -  a Várdomb-Alsónána Bölcsőde és Óvoda intézményvezetői feladat ellátásával a 138/1992.(X.08.) Kormány rendelet 5.§ (17) bekezdése szerint. A képviselő-testület Szőtsné Fehér Györgyi illetményét az 1992. évi XXXIII. tv. 61.§. (1) bekezdése szerint állapítja meg. A vezetői pótlék mértéke az 1992. évi XXXIII. tv. 70.§. (2) bekezdése a) pontja alapján 200%-ban azaz 40.000,- forintban állapítja meg. 
Felelős: Simon Csaba polgármester

Határidő: 2012. december 31.

